-Ինձ համար առաջին ձեռքբերումը, այնուամենայնիվ, մնում է, թեպետ դժվարությամբ ընթացող և ոչ միշտ ճիշտ քայլերով ուղեկցվող, ինտեգրումը եվրոպական բարձրագույն կրթական և հետազոտական տարածք: Երկրորդը՝ հանրակրթական դպրոցի վերափոխումը՝ դարձյալ երբեմն ոչ ճիշտ բովանդակությամբ ընթացող, որ-տեղ խոչնդոտները, ցավոք սրտի, հաճախ մասնագիտական ու կրթական չեն, այլ արտակրթական են: Մասնավորապես՝ վերջին 15-20 տարում նկատվող և հետզհետե ուժգնացող քաղաքական ճնշումը կրթական համակարգի վրա: Այսուհանդերձ, կրթական համակարգի տեսակետից նշյալ բարեփոխումներն ինձ համար մոտա-վորապես նույն կշիռն ունեն, ինչպես Եվրոպայի Խորհրդի մեջ մտնելը: Ճիշտ է, սա չի նշանակում, մտանք և վերջ, պարզապես, պետք է ճիշտ կառավարել այդ համակարգերը և լինել անկեղծ՝ չհայտարարել մի նպատակ, բայց իրականում անել բոլորովին այլ բաներ, որն էլ համարում եմ հետընթաց՝ հետանկախության շրջանում եղած ձեռքբերումների նկատմամբ: